รัฐบาลไทย-ข่าวทำเนียบรัฐบาล-นายกฯ ชื่นชมทุกภาคส่วนที่ร่วมกันขับเคลื่อนการพัฒนาที่อยู่อาศัยสำหรับผู้สูงอายุ ข้าราชการเกษียณ ย้ำให้ขยายผลไปสู่กลุ่มเป้าหมายอื่นๆ และประชาชนทั่วไป เพื่อสร้างความมั่นคงด้านที่อยู่
วันจันทร์ที่ 28 กุมภาพันธ์ 2565
นายกฯ ชื่นชมทุกภาคส่วนที่ร่วมกันขับเคลื่อนการพัฒนาที่อยู่อาศัยสําหรับผู้สูงอายุ ข้าราชการเกษียณ ย้ําให้ขยายผลไปสู่กลุ่มเป้าหมายอื่นๆ  และประชาชนทั่วไป เพื่อสร้างความมั่นคงด้านที่อยู่
นายกฯ ชื่นชมทุกภาคส่วนที่ร่วมกันขับเคลื่อนการพัฒนาที่อยู่อาศัยสําหรับผู้สูงอายุ ข้าราชการเกษียณ ย้ําให้ขยายผลไปสู่กลุ่มเป้าหมายอื่นๆ  และประชาชนทั่วไป เพื่อสร้างความมั่นคงด้านที่อยู่อาศัยในช่วงบั้นปลายชีวิต ยกระดับคุณภาพชีวิตผู้อยู่อาศัย
วันนี้ 28 ก.พ. 65 เวลา 14.00 น. ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบนโยบายด้านการอยู่อาศัยและการดูแลผู้สูงอายุของรัฐบาล ภายใต้โครงการบ้านเคหะสุขเกษม ณ โครงการบ้านเคหะสุขเกษม อําเภอบางพลี จังหวัดสมุทรปราการ (ผ่านระบบ Video Conference) ตามนโยบายนายกรัฐมนตรีที่ต้องการดูแลประชาชนทุกลุ่มรวมถึงผู้มีรายได้น้อยสามารถมีที่อยู่อาศัยเป็นของตนเองโดยการพัฒนาที่อยู่อาศัยคํานึงถึงประโยชน์และความต้องการของประชาชนเป็นสําคัญ โดยมีนายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ นายทวีพงษ์ วิชัยดิษฐ ผู้ว่าการเคหะแห่งชาติ พร้อมด้วยผู้บริหาร ประชาชนเข้าร่วมงานในครั้งนี้ นายธนกร วังบุญคงชนะ โฆษกประจําสํานักนายกรัฐมนตรีสรุปสาระสําคัญ
นายกรัฐมนตรี ย้ําว่ารัฐบาลมีความห่วงใยและใส่ใจในชีวิตความเป็นอยู่ของประชาชนในทุกมิติ โดยเฉพาะการพัฒนาประเทศไปสู่ความมั่นคงในระยะยาว ต้องสร้างความเสมอภาคเท่าเทียมกันในสังคม สร้างความเข้มแข็งให้กับเศรษฐกิจ รวมทั้งสร้างความมั่นคงทางด้านที่อยู่อาศัยให้กับประชาชน มีเป้าหมายให้คนไทยทุกคนมีที่อยู่อาศัยโดยทั่วกัน ภายในปี 2579 ซึ่งเป็นโครงการระยะยาวที่มีความต่อเนื่อง ที่ผ่านมารัฐบาลได้ร่วมกับหน่วยงานที่เกี่ยวข้องดําเนินการขับเคลื่อนการพัฒนาที่อยู่อาศัยสําหรับประชาชนกลุ่มผู้มีรายได้น้อย กลุ่มเปราะบาง โดยเฉพาะกลุ่มผู้สูงอายุ ข้าราชการเกษียณ พนักงานบริษัท และประชาชนทั่วไป ให้ได้มีโอกาสและมีความเท่าเทียมในการเข้าถึงสวัดิการของรัฐด้านที่อยู่อาศัย ตามมาตรการการสร้างที่อยู่อาศัยสําหรับผู้สูงอายุของรัฐบาล เพื่อมุ่งช่วยเหลือประชาชน ให้ได้มีที่อยู่อาศัยที่ได้มาตรฐาน มีความปลอดภัย มีคุณภาพชีวิตที่ดีขึ้น เข้าถึงการมีที่อยู่อาศัยได้มากขึ้น มีหลักประกันสังคมและมีความมั่นคงในชีวิตเพื่อนําไปสู่การบรรลุเป้าหมายการลดความเหลื่อมล้ําในสังคม
นายกรัฐมนตรีกล่าวชื่นชมแนวคิดในการจัดทําโครงการบ้านเคหะสุขเกษมว่า เป็นโครงการที่อยู่อาศัยสําหรับผู้สูงอายุ ที่ตอบโจทย์มาตรการดังกล่าว และยังเป็นการช่วยเหลือประชาชนด้านที่อยู่อาศัยได้อย่างเหมาะสม ตรงตามกลุ่มเป้าหมาย และสอดคล้องกับสถานการณ์สังคมผู้สูงอายุของประเทศ เป็นการเตรียมความพร้อมด้านที่อยู่อาศัย และรองรับผู้สูงอายุที่จะมีจํานวนเพิ่มมากขึ้นในอนาคต เพื่อให้มีความมั่นคงในการอาศัยด้านสังคม สุขภาพ และสิ่งแวดล้อม และมีความสุขในการอยู่อาศัยในช่วงวัยสูงอายุ ยืนยันรัฐบาลและหน่วยงานที่เกี่ยวข้องยังคงเดินหน้าให้ความช่วยเหลือและดูแลผู้สูงอายุทั้งในด้านที่อยู่อาศัยและสุขภาพ ตลอดจนผู้มีรายได้น้อยและกลุ่มเปราะบางต่างๆ ให้มีที่อยู่อาศัยที่มั่นคง แข็งแรง ในระดับราคาที่รับภาระได้ รวมถึงให้มีอาชีพที่ส่งเสริมเศรษฐกิจครอบครัวและชุมชนให้เติบโตอย่างยั่งยืนต่อไป พร้อมกันนี้ ชื่นชมทุกภาคส่วนที่ได้ร่วมกันขับเคลื่อนการพัฒนาที่อยู่อาศัยและขยายผลการดําเนินงานไปสู่กลุ่มเป้าหมายอื่นๆ โดยเฉพาะกลุ่มผู้สูงอายุ ข้าราชการเกษียณ พนักงานบริษัท และประชาชนทั่วไปที่มีอายุไม่ต่ํากว่า 55 ปี หรืออายุ 60 ปีขึ้นไปได้มีโอกาสและความเท่าเทียมในการเข้าถึงสวัดิการของรัฐด้านที่อยู่อาศัย ที่มีความเหมาะสมและมีสิ่งอํานวยความสะดวกเป็นการเฉพาะให้กับผู้สูงอายุ
"นายกรัฐมนตรี เน้นย้ําว่า รัฐบาลเร่งแก้ไขปัญหาความยากจน ปัญหาหนี้ครัวเรือนที่ต้องดําเนินการทุกกลุ่ม ครอบคลุมทุกมิติ เพื่อให้ประชาชนเข้าถึงนโยบายที่รัฐบาลกําลังเดินหน้าทําอย่างเต็มที่เพื่อประชาชน พร้อมขอให้ทุกคนร่วมมือกันดําเนินการอย่างต่อเนื่อง เพื่อให้ประชาชนมีความสุขตามพระบรมราโชบายของพระบาทสมเด็จพระเจ้าอยู่หัว เพื่อให้ประชาชนมีคุณภาพชีวิตที่ดีขึ้น มีรายได้ที่เหมาะสม ประชาชนเป็นศูนย์กลาง ดําเนินการอย่างสุจริต โปร่งใส และมีประสิทธิภาพ ยึดผลประโยชน์ของประชาชนเป็นหลัก อย่างเป็นธรรม เพื่อให้ประชาชนมีที่อยู่อาศัยที่มั่นคง ปลอดภัย และมีความสุข" นายธนกรฯ กล่าว
..................